מוחמד כליבאת

מוחמד כליבאת (בערבית: محمد كليبات; נולד ב-15 ביוני 1990) הוא כדורגלן בדואי-ישראלי המשחק בעמדת הקשר ההתקפי בקבוצת מ.ס. כפר קאסם מהליגה הלאומית.

קריירת מועדונים
כליבאת נולד ביישוב הבדואי בסמת טבעון, ישראל, למשפחה ערבית-מוסלמית. החל לשחק כדורגל במחלקת הנוער של הפועל נצרת עילית, ובשנת 2009 עלה לבוגרים. בינואר 2010 עבר למכבי חיפה, וב-17 באפריל 2010 ערך את הופעת הבכורה שלו נגד מועדון ספורט אשדוד.

לקראת עונת 2010/2011 הושאל להפועל עכו, במדיה כבש חמישה שערי ליגה וסייע לה להגיע לפלייאוף האמצעי. ביולי 2011 הושאל למכבי נתניה. תחת הדרכתו של ראובן עטר הבקיע שלושה שערים ב-29 הופעות בעונת 2011/2012, וסייע לה לסיים במקום הרביעי שהוביל למשחקי מוקדמות הליגה האירופית.

בקיץ 2012 הושאל לבני סכנין, ובעונת 2012/2013 כבש חמישה שערי ליגה. בסיום העונה האריך את חוזהו במכבי חיפה בשלוש שנים, והושאל לסכנין לעונה נוספת. את עונת 2013/2014 סיים עם בני סכנין לפלייאוף העליון, כשכבש 11 שערי ליגה והיה מלך השערים של הקבוצה.

לקראת עונת 2014/2015 חזר כליבאת לסגל מכבי חיפה, ושותף בשבעה משחקי ליגה, אך בינואר 2015 הושאל שוב לבני סכנין. לקראת עונת 2015/2016 הושאל לקבוצת מכבי פתח תקווה, במדיה כבש ארבעה שערים בעונה זו, וביוני 2016 חתם על חוזה לעונה נוספת במועדון. ב-29 בינואר 2017 הושאל כליבאת להפועל רעננה, ובמדיה כבש שני שערים ב-11 הופעות עד תום עונת 2016/2017.

ב-28 ביוני 2017 חתם כליבאת לשנתיים בבני סכנין, אך בינואר 2018 הושאל שוב להפועל רעננה, וכבש שני שערים ב-13 הופעות עד תום עונת 2017/2018. לקראת עונת 2018/2019 חזר כליבאת לבני סכנין וכבש שלושה שערי ליגה, אך בתום העונה ירד עם הקבוצה לליגה הלאומית.

ב-18 באוגוסט 2019 חתם כליבאת בהפועל ראשון לציון מהליגה הלאומית. ב-22 בינואר 2020 חתם כליבאת בהפועל אום אל-פחם עד לסוף העונה. ב-13 בינואר 2021 חתם כליבאת בהפועל אכסאל.

ב-27 באוגוסט 2021 חתם במ.ס. כפר קאסם מהליגה הלאומית.

ב-30 ביולי 2023 חתם במכבי כפר כנא מליגה א' צפון.

קריירת בינלאומית 
לזכותו של כליבאת 14 הופעות במדי הנבחרת הצעירה של ישראל, בהן כבש ארבעה שערים. ביוני 2013 נכלל בסגל הנבחרת לקראת אליפות אירופה לנבחרות צעירות שנערכה בישראל.

חיים אישיים 
כליבאת נולד בכפר הבדואי, בַּסְמֶת טַבְּעוּן, ישראל, למשפחה ערבית-מוסלמית.

בוגר תואר ראשון בחינוך וחברה עם התמקדות בהכשרות בספורט ב.

קישורים חיצוניים

הערות שוליים

בוגרי הקריה האקדמית אונו
כדורגלנים ישראלים
חלוצי כדורגל ישראלים
קשרי כדורגל ישראלים
כדורגלני הפועל נוף הגליל
כדורגלני מכבי חיפה
כדורגלני הפועל עכו
כדורגלני מכבי נתניה
כדורגלני בני סכנין
כדורגלני מכבי פתח תקווה
כדורגלני הפועל רעננה
כדורגלני הפועל ראשון לציון
כדורגלני הפועל אום אל-פחם
כדורגלני הפועל אכסאל
כדורגלני מועדון ספורט כפר קאסם
כדורגלנים ערבים ישראלים
בדואים ישראלים
מוסלמים
ישראלים שנולדו ב-1990